ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για την έγκριση τροποποιήσεων του καταστατικού της κοινής επιχείρησης JET (Joint European Torus) (91/677/Ευρατόμ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 50, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι για τους σκοπούς της υλοποίησης του σχεδίου JET, το Συμβούλιο, με την απόφαση 78/471/Ευρατόμ (4), ίδρυσε την κοινή επιχείρηση Joint European Torus (JET) και θέσπισε το καταστατικό της, όπως τροποποιήθηκε τελευταία από την απόφαση 88/447/Ευρατόμ (5) G ότι για να επιτευχθούν πλήρως οι στόχοι του σχεδίου JET όπως καθορίζονται στην απόφαση 78/471/Ευρατόμ και για να καθιερωθούν αξιόπιστες μέθοδοι ελέγχου ακαθαρσιών του πλάσματος πριν να προχωρήσει η κατασκευή της διάταξης σύντηξης του επομένου επιστημονικού βήματος (Next Step) είναι αναγκαία η εισαγωγή νέας φάσης στο πρόγραμμα JET, στόχος της οποίας θα είναι η αποκατάσταση αποτελεσματικού ελέγχου ακαθαρσιών σε συνθήκες λειτουργίας πλησίον εκείνων του Next Step G ότι με την απόφαση 90/221/Ευρατόμ, ΕΟΚ (6), το Συμβούλιο θέσπισε τρίτο πρόγραμμα-πλαίσιο κοινοτικών δραστηριοτήτων, στο πεδίο της έρευνας και τεχνολογικής ανάπτυξης (1990-1994), όπου προβλέπεται μεταξύ άλλων η πιθανή παράταση της κοινής επιχείρησης JET G ότι θα πρέπει στην παρούσα απόφαση να ληφθούν υπόψη οι λόγοι που παρατίθενται στο προοίμιο της ανωτέρω απόφασης G ότι η Επιτροπή προέβη σε ενέργειες για την προβλεπόμενη στο άρθρο 3 της απόφασης 88/488/Ευρατόμ του Συμβουλίου της 25ης Ιουλίου 1988 για ένα πολυετές ερευνητικό και εκπαιδευτικό πρόγραμμα στον τομέα της ελεγχόμενης θερμοπηρυνικής σύντηξης αξιολόγηση (7) και ότι με βάση αυτήν υποβάλλει την παρούσα πρόταση G ότι για το σκοπό αυτό το Συμβούλιο του JET ενέκρινε παράταση της κοινής επιχείρησης έως τις 31 Δεκεμβρίου 1996 και αντίστοιχες τροπολογίες στο καταστατικό του JET G ότι από 1ης Ιουλίου 1987 η «Swedish Natural Science Research Council» αντικαθιστά την «Swedish Energy Research Commission» ως μέρος στην κοινή επιχείρηση από σουηδικής πλευράς G ότη την 1η Ιανουαρίου 1990 το «Kernforschungsanlage Jόlich GmbH» άλλαξε την ονομασία του σε «Forschungszentrum Jόlich GmbH» G ότι στις 14 Σεπτεμβρίου 1991 το «Comitato nazionale per la ricerca e lo sviluppo dell'energia nucleare e delle energie alternative (ENEA)» μετονομάσθηκε σε «Ente per le nuove tecnologie, l'energie e l'ambiente (ENEA)», ΑΠΟΦΑΣΙΖΕΙ: Άρθρο 1 Εγκρίνονται οι τροπολογίες στο καταστατικό της «Joint European Torus (JET) Joint Undertaking» που περιέχονται στο παράρτημα της παρούσας απόφασης. Άρθρο 2 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 19 Δεκεμβρίου 1991.

[Source: multi_eurlex | Tokens: 2309]